ডেইলি সিলেট ডট কম :: প্রকাশিত হয়েছে : সেপ্টেম্বর ৩০, ২০১৭ | ৪:১৯ অপরাহ্ন
খেলাধুলা ডেস্ক:: ছয় বছর পর নেদারল্যান্ডের জাতীয় দলে ডাক পেয়েছেন উইঙ্গার রায়ান বাবেল। বেলারুস ও সুইডেনের বিপক্ষে বিশ্বকাপ বাছাইপর্বের গুরুত্বপূর্ণ ম্যাচকে সামনে রেখে ডাচ কোচ ডিক এ্যাডভোকাট শুক্রবার ২৪ সদস্যের দল ঘোষণা করেছেন। ৩০ বছর বয়সী বাবেল ২০১১ সালে সর্বশেষ জাতীয় দলে খেলেছিলেন।
এ পর্যন্ত ৪২টি আন্তর্জাতিক ম্যাচ খেলা বাবেল মঙ্গলবার চ্যাম্পিয়ন লীগে তুরষ্কের দল বেসিকটাসের হয়ে গোল করেছেন। ম্যাচটিতে লিপজিগের বিপক্ষে ২-০ গোলের জয় তুলে নিয়েছে বেসিকটাস। ৭ অক্টোবর বেলারুসের বিপক্ষে খেলতে বোরিসোভ সফরে যাবে নেদারল্যান্ড। তিনদিন পরে সুইডেনকে ঘরের মাঠে আতিথ্য দিবে। ইতোমধ্যেই ইনজুরির কারণে দলের বাইরে রয়েছেন কুইঞ্চি প্রোমেস, রবিন ফন পার্সি ও ব্রুনো মার্টিনস।